जानकारी के मुताबिक घटना सहरसा जिले के बसनही थाना क्षेत्र की है। जहां संपत्ति से बेदखल किए जाने से नाराज बेटा ने बुधवार सुबह अपने पिता की गोली मारकर हत्या कर दी। हत्या के बाद आरोपी फरार हो गया। स्थानीय पुलिस ने कहा कि मृतक का नाम मोहम्मद नईमुद्दीन शाह है। वे टेहरा फूदीचक गांव के रहने वाले थे। मृतक ने चार बेटों में से तीसरे बेटे मोहम्मद मंजूर शाह को अपनी संपत्ति से बेदखल कर दिया था। अपनी सारी जमीन बाकी तीन बच्चों की पत्नियों के नाम कर दिया था। इससे मंजूर के माथे पर खून सवार हो गया। वह आए दिन पिता से झगरा करता और जान मारने की धमकी देकर अपना हिस्सा मांगता था।